CELEX: 62021TN0606
Language: lv
Date: 2021-09-20 00:00:00
Title: Lieta T-606/21: Prasība, kas celta 2021. gada 20. septembrī – TestBioTech/Komisija

22.11.2021   
            
            
               LV
            
            
               Eiropas Savienības Oficiālais Vēstnesis
            
            
               C 471/53
            
         
      Prasība, kas celta 2021. gada 20. septembrī – TestBioTech/Komisija
      (Lieta T-606/21)
      (2021/C 471/75)
      Tiesvedības valoda – angļu
      
         Lietas dalībnieki
      
      
         Prasītāja: TestBioTech eV (Minhene, Vācija) (pārstāvis: K. Smith, advokāte)
      
         Atbildētāja: Eiropas Komisija
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt atbildētājas 2021. gada 8. jūlija lēmumu par atteikumu atsaukt vai grozīt atbildētājas Īstenošanas lēmumu (ES) 2021/66 (1), ar kuru Monsanto Europe SA atbilstoši ĢM regulai (2) tika atļauts tirgot ES ģenētiski modificētu soju MON 87751 x MON 87701 x MON 87708 x MON 89788 un tās apakškombinācijas;
               
            
                  —
               
               
                  noteikt jebkādus citus pasākumus, ko Vispārējā tiesa uzskatītu par atbilstošiem, un
               
            
                  —
               
               
                  piespriest atbildētājai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāja izvirza divus pamatus.
      
                  1.
               
               
                  Ar pirmo pamatu tiek apgalvots, ka atbildētāja esot pieļāvusi acīmredzamu kļūdu vērtējumā, nesniegdama vispār nekādus vai nekādus atbilstošus apsvērumus par iespējamo gēnu uzkrāšanās ietekmi uz gēnu ekspresiju apvienojumā ar herbicīdu pielietojumu un/vai neesot lūgusi atbilstošu vērtējumu, reālos apstākļos pielietojot atkārtoti un/vai lielā daudzumā divus herbicīdus, pret kuriem modificētai sojai ir tolerance.
               
            
                  2.
               
               
                  Ar otro pamatu tiek apgalvots, ka atbildētāja esot pieļāvusi acīmredzamu kļūdu vērtējumā, nesniegdama vispār nekādus vai nekādus atbilstošus apsvērumus par modificētas sojas toksicitātes, imūngenicitātes un/vai alerģiskuma iespējamību sinerģētiskās iedarbības rezultātā starp proteīniem, kurus tā ir ģenētiski modificēta izpaust, dabīgajiem proteāzes inhibitoriem sojā, herbicīda un/vai herbicīda atlieku ražā iedarbību un/vai neesot lūgusi veicamajai transformācijai dzīvnieku barošanas izmēģinājumus.
               
            
         (1)  OV 2021, L 26, 44. lpp.
      
      
         (2)  Eiropas Parlamenta un Padomes Regula (EK) Nr. 1829/2003 (2003. gada 22. septembris) par ģenētiski modificētu pārtiku un barību (OV 2003, L 268, 1. lpp.).